પરમ પૂજય શ્રી શંકર જગન્નાથ તીર્થ સ્વામીજીની સમાધિ આસૌવદ એકાદશી રવિવાર વિ.સ.૧૯૭૨ ના શુભ દિવસે લીંબડી ભોગાવો નદીના કાંઠે ભટ્ટની વાડીમાં કરેલ. પરમ પૂજય શ્રી ગુરૂમહારાજ ના શિષ્યો, પૂજય શ્રી દત્તપ્રકાશજી, પૂજય શ્રી વિષ્ણુપ્રકાશજી તથા પૂજય શ્રી શીવપ્રકાશજી ત્રણેય ગુરૂભાઈઓને તે વખતેના લીંબડી ઠાકોર સાહેબ શ્રી દોલત સિહજીએ રામનાથ મંદિર ની ધર્મશાળા માં રહેવા માટે વ્યવસ્થા કરી આપેલ. ત્રણેય નારાયણોએ રામનાથ ધર્મશાળામાં રહીને પરમ પૂજય શ્રી શંકર જગન્નાથ તીર્થ સ્વામીજી ના સમાધિ સ્થાન ઉપર જ શીવ મંદિરનું નિમાર્ણ કાર્ય સૌ શિષ્ય સમુદાય ની તન મન ધન થી સેવા લઈ ને શરૂ કરાવેલ. જે મંદિર નું નિમાર્ણ એકાદ વર્ષમાં પુરૂ કરાવેલ.